google/wiki40b huggingface dataset:
George Kitchin

Bakgrunn

George Kitchin var sønn av en anglikansk prest og ble født i prestegården i Naughton i Suffolk i England. Han gikk på King's College School og King's College London. Senere studerte han ved Christ Church i Oxford, der han først studerte klassiske fag og matematikk og fikk en Master of Arts-tittel i 1852.

Karriere

I 1854 jobbet han med matematikkseksjonen ved Christ Church. Kitchin forlot Oxford for å bli rektor ved Twyford Preparatory School i Hampshire, men kom tilbake til Oxford i 1861 for å bli censor. Mens han var ved Christ Church var han delvis ansvarlig for at det i 1861 ble slutt på bønn på latin, noe man alltid hadde hatt, og som det var blitt lagt særlig vekt på i Act of Uniformity 1662. 
Kitchin giftet seg i 1863, og var Oxfords første junior censor for såkalte «non-collegiate» studenter fra 1868 til 1883. Han hadde titlene Select Preacher i Oxford fra 1863–64 og Whitehall Preacher fra 1866–67. Han bodde i Brantwood i Lake District fra 1869-71. Der tok han oppdrag for Clarendon Press, blant annet som korrekturleser for Richard Cleasby og Gudbrand Vigfussons islandsk-engelsk ordbok.
Han var kapellan for biskopen av Chester fra 1871, privatlærer for kronprins Frederik av Danmark og foreleser og privatlærer i historie ved Christ Church fra 1870-83. Han var også kommissær til biskopen av Gibraltar fra 1874-1904, og var en æresfellow av King's College London og æresstudent ved Christ Church. Teologisk var han moderat liberal.
I 1883 ble han dekanus i Winchester og i 1894 fikk han den tilsvarende tittelen i Durham. I Oxford hadde han John Ruskin og Lewis Carroll i vennekretsen. 
Kitchin skrev salmen «Lift High the Cross» i 1887. Denne salmen er med i Norsk salmebok 2013. Han beskrev vitenskapelig flere bibelske manuskripter: Uncial 0132, minuskel 73, minuskel 506, minuskel 507 og minuskel 639.
Manfredoniabukten

Manfredoniabukten (italiensk: Golfo di Manfredonia) er en bukt i Adriaterhavet på østkysten av Italia. Monte Gargano-halvøya danner buktens nordlige grense mens Pugliakysten danner den sørlige grensen. Flere elver, men i hovedsak Carapelle og Cervaro, renner ut i bukten. Bukten er oppkalt etter byen Manfredonia. Av andre områder langs kysten av bukten finner en saltsumpen Saline di Margherita di Savoia og området sør for Manfredonia.
Sherman Adams

Liv og virke

Adams tjenestegjorde under første verdenskrig i US Marines. Han avla i 1920 sin grunneksamen ved Dartmouth College. Han gjorde deretter karriere innen papirindustrien og bankvesenet.
Adams var representant i New Hampshire House of Representatives, underhuset i delstatens lovgivende forsamling, 1941–1944, de to siste årene som ordfører. Han var deretter representant i Den amerikanske kongressen 1945–1947. Han var kandidat i republikanernes primærvalg forut for guvernørvalg i New Hampshire i 1946, men tapte mot embetsinnehaveren Charles M. Dale. Han representerte deretter den amerikanske celluloseindustriens interesser i New York og vant i 1948 års guvernørvalg i New Hampshire. Han ble gjenvalgt i 1950.
Adams hadde en svært sentral rolle i Det hvite hus i Eisenhowers første embetsperiode og begynnelsen av den andre. Journalisten Jack Anderson rapporterte i 1958 om gaver som Adams hadde fått av tekstilprodusenten Bernard Goldfine. Skandalen som førte til Adams' avgang ble kjent som The Overcoat Affair. 
Michael Medved har skildret Adams' maktstilling i Det hvite hus i boken The Shadow Presidents: The Secret History of the Chief Executives and Their Top Aides (1979).
Shinsuke Sakimoto

Karriere

Shinsuke Sakimoto startet sin profesjonelle karriere i Gamba Osaka i 2001. Han har også spilt for Sagawa Express Osaka.
Spillflåte

Spillflåte er en sterk flåte utstyrt med et vertikalt stående gangspill midt på, for å vinde opp et opptil 400 meter langt tau. Ved hjelp av dette spillet kunne tømmer varpes over innsjøer eller andre stilleflytende strekninger som en del av tømmerfløtinga. 
Et anker, kalt «krabba», var festet i enden på tauet. En robåt tok slepetauet med seg og slapp ankeret langt foran flåten. Deretter dreide fire mann spillet ved hjelp av to lange, krysslagte stokker slik at tauet kunne bindes inn. Slepetauet kunne også festes til en stein, fjell eller kraftige trær. Når flåten var framme ved ankeret eller festepunktet, ble dette tatt opp i robåten og rodd videre. En slik operasjon ble kalt et «fløtt» eller et «kast» framover mot målet.
Denne metoden ble holdt lenge i hevd over rolige vann og sjøer fordi det ble mulig å slepe store mengder tømmer samlet i ringbommer (løst tømmer med lense omkring) der damp- eller motorbåt ikke var mulig eller hensiktsmessig. Spillflåtene ble ellers avløst av motorbåter eller av varpebåter.
En typisk spillflåte var vanligvis bygd med 20 stokker i bredden med et slett gulv av planker oppå stokklaget. En av de siste ble dokumentert på Ulvsjøene i Enavassdraget øst for Osensjøen i Hedmark.
Golf under Stillehavslekene 2003

Golf under Stillehavslekene  2003. Golf var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var første gangen som Golf var med på programmet under stillehavslekene. Det var individuelle og lagkonkurranser for både menn og kvinner. Ny-Caledonia ble beste nasjon med fire gullmedaljer foran Fiji med en.
Fysioterapihøgskolen i Bergen

Fysioterapihøgskolen i Bergen var en høgskole for fysioterapeututdanning, etablert i Bergen i 1976 under navnet Statens fysioterapiskole, Bergen. Skolen ble i 1994 fusjonert inn i Høgskolen i Bergen.
Skolen endret navn til Fysioterapihøgskolen, Bergen fra 1984.
Omloop Het Volk 2005

Omloop Het Volk 2005 var den 60. utgaven av Omloop Het Volk, og ble arrangert 26. februar 2005. Rittet på 201 km ble vunnet av Nick Nuyens foran Tom Boonen og Steven de Jongh.
Svømming under EM i svømmesport 2018 – 50 meter bryst menn

Semifinaler

Semifinaler startet 7. august fra kl. 17:18.
Rostov kjernekraftverk

Rostov kjernekraftverk er et kjernekraftverk som produserer elektrisk kraft i nær byen Volgodonsk i Rostov oblast i det sørvestlige Russland. Det drives av selskapet Nuclaerelectrica og ble bygget og godkjent for å settes i operativ drift i perioden fra 1977 til 2001, med åpning av reaktor nummer to i 2009. Installert maksimal effekt er om lag 1 000 MW mens ytterligere en reaktorer med samme ytelse er planlagt.
Ordenen for håndverksfortjenester

Ordenen for håndverksfortjenester (fransk: Ordre du mérite artisanal) er en fransk orden innstiftet 11. juni 1948 og avviklet ved etableringen av Den nasjonale fortjenstorden i 1963. Den ble tildelt for fortjenstfull innsats innen håndverk. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av departementet for håndverk.

Insignier

Ordenstegnet for Ordenen for håndverksfortjenester består av en femtagget stjerne men strålegrupper i vinklene. Stjernen er i gull for de to øverste gradene, men i sølv for den laveste. Midtmedaljongen bærer et kvinnehode, republikkens personifikasjon, en face. Medaljongen er omgitt av en blåemaljert bord med innskriften «REPUBLIQUE FRANÇAISE» og «• 1948 •» Ordenstegnet er opphengt i båndet i et ledd utformet som en laurbærkrans. På revers har midtmedaljongen omskriften «MÉRITE ARTISANAL, LABEUR, QUALITÉ» (håndverksfortjeneste, arbeid, kvalitet).
Ordenstegnet for de forskjellige grader er identisk i utforming, men av ulik størrelse og opphengt i bånd av forskjellig type. For riddere bæres ordenstegnet i brystbånd, for offiserer i brystbånd med rosett. Kommandører har ordenstegnet i bånd om halsen.
Ordensbåndet er blått med fire sølvstriper i midten.

Tildeling

Ordenen for håndverksfortjenester ble tildelt mottagere som utmerket seg ved innsats for å opprettholde, utvikle og utbre håndverksfagene, fremme kvalitet i håndverkernes arbeid, og ved fremragende ferdigheter og kvaliteter i utøvelsen av sitt fag. Også innsats for håndverksfagenes organisasjoner kunne belønnes med denne ordenen. Det var satt begrensninger på det årlige antall tildelinger av ordenen.
En minstealder på 40 år og minimum tjue års innsats som håndverker var vilkår for utnevnelse. Utnevnelse skjedde i hovedregelen til ordenens laveste grad, med påfølgende åtte års tjeneste før det kom på tale med forfremmelse til offiser og deretter ytterligere fem års tjeneste før eventuell forfremmelse til kommandør. Ved eksepsjonell innsats kunne reglene fravikes.  
Utledninger kunne også tildeles Ordenen for håndverksfortjenester, da direkte til den grad som ble ansett passende.
Fiskeriprosjektet i Kerala

Fiskeriprosjektet i Kerala var Norges første u-hjelpsprosjekt og ble startet i 1952 i Kerala. Det var et forsøk på å styrke den lokale fiskeriindustrien, blant annet med motorisering av båter. Prosjektet ble avsluttet i 1972 og da var bistanden beregnet til 122,3 millioner kroner.
Prosjektet startet i Quilon, nå Kollam med midler fra Indiafondet og omfattet i tillegg til fiske; helse, vannforsyning  (også bygging av rørfabrikk) og landsbyutvikling. Etter hvert, i 1961 ble virksomheten i Quilon avviklet og prosjektet flyttet til Cochin/Ernakulam, nå med kun satsing på fiskeri, hvor det ble bygget isfabrikk og verksted med slipp for båtene, samt eget boligområde for de norske bistandsarbeiderne" ("siten").
Arne Martin Klausen og Johan Galtung kritiserte prosjektet.
Prosjektet hadde tre mindre, "sattelittprosjekter" i Mandapam, Kannur og Karwar.
Toni Cipriani

Toni Cipriani er en fiktiv person i Grand Theft Auto-serien.
Han opptrer for første gang i spillet Grand Theft Auto III (2001) der han er Don Salvatore Leones rådgiver. Cipriani er figuren man styrer i Grand Theft Auto: Liberty City Stories.
InfraRecorder

Funksjonalitet

InfraRecorder utfører det vanligste av brenneoppgaver, som brenning av ISO-filer, DVD-video og så videre. Installasjonsfilen er ca. 4 MB stor og ca. 10 MB ferdig installert, hvor brenneprogrammer som Nero Burning ROM tar opp mot 1 GB ferdig installert (versjon 8).
InfraRecorder er tilgjengelig i en versjon som vil kjøre direkte på 64-biters versjoner av Windows, men denne versjonen inkluderer ikke Ogg Vorbis-dekoder eller libsnd-bibliotek grunnet kompileringsvanskeligheter med MinGW på 64-bits plattformen.
MF «Jondal»

MF «Jondal» er en bilferge bygget i 1974 for Hardanger Sunnhordlandske Dampskibsselskap. Fergen går i rutefart for Norled på sambandet Kinsarvik-Utne-Kvanndal.
Jhajjar (distrikt)

Demografi

Ved folketellingen i 2011 var det 956 907 innbyggere i distriktet, mot 880 072 i 2001. Den urbane befolkningen utgjør 25,39 % av befolkningen.
Barn i alderen 0 til 6 år utgjorde 12,10 % i 2011 mot 7,92 % i 2001. Antallet jenter i den alderen per tusen gutter er 774 i 2011 mot 800 i 2001.
Grunnkretser i Nærøy kommune

Grunnkretser i Nærøy kommune er delområder og grunnkretser som seksjonerer Nærøy kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Hans Magnus Ystgaard

Priser og utmerkelser

Han mottok Nord-Trøndelag fylkes kulturpris i 2003. Stykket Purpur og gull fikk Heddaprisen i 2004 som beste oppsetning.
Swedenhielms

Handling

Familien Swedenhielm er en gammal stolt adelsfamilie. Overhodet er den gamle fysikkprofessoren Rolf Swedenhielm. Hans tre barn bor også hos ham: Bo, Julia og Rolf jr. samt den trofaste husholdersken Boman.
Familien står på grensen til konkurs og det eneste håpet er at professoren får Nobelprisen.

Mottagelse

Også i Stockholmstidningen fikk filmen bra kritikk og dens filmkritiker Robin Hood skrev om Gösta Ekman i hovedrollen: «Jovisst blir han litt teatralsk iblant, men hva betyr det i en helhetsprestasjon som denne. Hans Swedenhielm er en fest for øye og øre, det blir fest bare han dukker opp på det hvite lerretet.»
Happy Hour Viser

Happy Hour Viser er et musikkalbum med Stefan Sundström, utgitt i 1992.
Ingstad østre

Ingstad østre er et gårdsbruk som ligger ved Meråkerbanen mellom Hegra og Lånke i Stjørdal.
Gårdsbygningene utgjør et stort, åpent firkanttun, og hovedbygningen fra 1823 er fredet. Den er et trønderlån i laftet tømmer over to etasjer og har stående panel utvendig. Fasaden ut mot tunet er nærmest symmetrisk med to portaler i empirestil med joniske halvsøyler, samt en altan med fire joniske søyler. Hovedbygningen ble restaurert i 1920-årene, da også altanen ble oppført. Innvendig har bygningen en symmetrisk grunnplan med tre gjennomgående stuer og to dobbeltrom.
Tunet består av en kårbolig i sveitserstil mot vest, som også inneholder snekkerverksted og vognbu. Ved siden av kårboligen ligger et stabbur. Driftsbygningen vender mot øst, mens hovedbygningen ligger på nordsiden av tunet. Den søndre tunveggen er åpen ut mot fylkesvei 26. Utenfor tunet i sør ligger ei smie og et sommerfjøs.
Las Vegas Railway Express

Las Vegas Railway Express, også kjent som X-train er ett planlagt tog som skal operere mellom Sør-California og Las Vegas i Nevada. Starten er planlagt til 31.12.2013.

Historie

Selskapet ble dannet i januar 2010 med Michael Barron i ledersetet, i en kombinasjon av to tidligere virksomheter. Vegas X Train planla å starte opp i midten av 2011, men på grunn av problemer med å få etablert avtaler med Amtrak , BNSF Railway og Union Pacific Railroad måtte starten la vente på seg.
USS «George Washington» (CVN-73)

Historie

Kontrakten for USS «George Washington» ble tildelt Newport News Shipbuildling 27. desember 1982.  Kjølen ble strukket 25. august 1986, og hun ble døpt 21. juli 1990 av daværende presidentfrue Barbara Bush.  Skipet ble satt i tjeneste ved Naval Station Norfolk 4. juli 1992.

Jomfruturen i 1994

Under jomfruturen i 1994 ble USS «George Washington» brukt ved feiringen av femtiårsdagen for invasjonen i Normandie. Hun var også en del av det amerikanske svaret på Saddam Husseins trusler om å invadere Kuwait for andre gang, og ble send til Den persiske gulf.
Esamirim

Utseende

Nokså små, avlange, blanke, mer eller mindre rødlige trebukker. Grunnfargen er rødgul, de kan ha hvite eller svarte tegninger. Antennene er tynne og noe lengre enn kroppen. Pronotum er tønneformet uten tenner på sidene, dekkvingene er jevnbrede.

Utbredelse

Artene er kjent fra Costa Rica og Panama.
Aethilla

Utseende

Ganske store (vingespenn ca. 50 millimeter), mørkbrune smygere med spisse forvinger.
Ytterkanten av bakvingen er ofte lys (hvit eller gul), særlig på undersiden. Larven er naken, grønn med gule flekker langs ryggen og rødlig hodekapsel.

Levevis

I alle fall én av artene har larver som lever på planter i slekten Amyris (Rutaceae).

Utbredelse

Alle lever i den Neotropiske region (Sør- og Mellom-Amerika).
Nordlig bjørnespinner

Utseende

Nordlig bjørnespinner har en tykk og håret kropp og et fargerikt og tydelig vingemønster.  Bakkroppen er kraftig farget i oransje på sidene, ryggen er mørk brunsvart. 
Nordlig bjørnespinner har brunlige framvinger. På hver vinge er noen  lyse hvite-oransje flekker.  Vingespennet er mellom 37 og  45 millimeter. Vingene holdes taklagt bakover kroppen i hvile. Bakvingene er hovedsakelig oransje, med brune flekker i «samme» mønster som på framvingene.
Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller oransje med mørke flekker.  Mens høreorgan (Tympanalorgan) på siden av brystet (metathorax) er felles for gruppen Noctuoidea.
Larvene er ofte sterk behåret med brune hår på siden og lengre mørke hår på ryggsiden. Utvokst blir den ca. 4-5 centimeter lang.

Levevis

Nordlig bjørnespinner finnes bare i fjellet eller lengst nord og lever på myrer i fjellbjørkeskogen. Den er også funnet der det er barskog, men da på steder der det er innslag av løvtrær (bjørk).  
Flygetiden er i juni og juli, og den er dagaktiv.  Den kan minne om er perlemorsommerfugl.
Hunnen legger mellom 150 og 200 egg rett på næringsplanten, eggene legges trolig i små grupper med ti egg.  De lever på ulike planter som finnes i fjellet, dvergbjørk, seljer (Salix spp.), groblad, og mange flere.  Mye er litt ukjent hos denne arten, som hvordan og hvor egglegging foregår, hvilke næringsplanter den lever på med mer.
Larvene vokser seint, utviklingen er to-årig eller kanskje tre-årig.  Larvene er aktive både dag og natt. Overvintringen skjer første gang når larven er ganske ung og andre gang som fullvoksen larve.   Etter siste overvintring, i april eller mai,  begynner larven å vandre for å finne et sted å forpuppe seg. Den kryper ofte på snøen, slik som hos rustvingespinneren. 
Nordlig bjørnespinner  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse

Den finnes bare i fjellet eller lengst nord fra Norge til Sibir.  Den finnes i Nord-Amerika, Canada.  I Norge i Finnmark og nordlige Troms.

Navnet

Det latinske navnet Pararctia betyr ved Arctica.  Navnet lapponica betyr fra lappland. På svensk heter den Lappigelkottspinnare, på engelsk Lapland Tiger
Den formative perioden

Den formative perioden i Amerika strakte seg fra 2500 f.Kr til 1 e.Kr.
Det var en tidsepoke i den førkolumbiske perioden i Amerika, og ble etterfulgt av den klassiske (1 - 1000 e.Kr) og den post-klassiske perioden (1000 - 1492). 
I denne perioden vokste de første sivilisasjonene fram i Amerika. I mesoamerika levde Olmekerne, og i Andes-området levde Chavín og Paracas.
Hypothyce

Utseende

Middelsstore, matt brunoliven oldenborrer.

Utbredelse

Slekten er utbredt i det sørøstlige USA (Texas).
St. John Philby

Liv og virke

Philby var utdannet ved Trinity College i Cambridge, der han studerte orientalske språk. Han tjenestegjorde i Britisk India i 1907. Han var  i 1915 politisk agent i Mesopotamia og ble sendt på politisk oppdrag til sultanen av Najd, senere kong Ibn Saud av Saudi-Arabia. Der foretok han en oppdagelsesreise tvers over Den arabiske halvøy fra trakten vest for Bahrain i øst til Jidda i vest, noe han skildret i sin bok The heart of Arabia; a record of travel & exploration (1922).
Philby etterfulgte T.E. Lawrence som britisk representant i Transjordan 1921–1924, men tok avskjed for å gjøre forretninger i araberverdenen. Han ble ikke-offisiell rådgiver til Ibn Saud og konverterte til islam i 1930.
Etter politiske feilslag i Storbritannia og en kort tid i fengsel der i 1940 for antikrigs-oppfatninger vendte Philby tilbake til Saudi-Arabia i 1945. Ti år deretter ble han utvist derfra på grunn av sin offentlige kritikk av den nye kongen, Sauds og hans regimes ineffektivitet og ryggesløse omgang med sine oljerikdommer.
Philby har gitt viktige forskningsbidrag under sine reiser på Den arabiske halvøy vedrørende arkeologi, kartografi og lingvistikk.
Hans sønn Kim Philby ble sovjetisk spion i den britiske etterretningstjeneste.
Slettøya

Slettøya er en av to småøyer som ligger i Kroksundet, mellom Steinsfjorden og Tyrifjorden, i Hole kommune, Buskerud. Over øya går Europavei 16, mellom Oslo og Hønefoss, i bru - Kroksund bru. Naboøya i sundet heter Sundøya og er større.
Slettøya rommer ei mindre hytte.
Ralphe Armstrong

Biografi

Ralphe Armstrong ble født i Detroit, Michigan i USA i 1956. Han begynte først med klassisk bassundervisning ved Michigan's Interlochen School of Fine Arts i 1969 da han var 13 år gammel. Fire år senere, bare 17 år gammel fikk han tilbud om å spille bassgitar i Mahavishnu Orchestra som ble gjenforent året etter. Armstrong spilte her i to år før bandet igjen ble oppløst i 1975. I årene som fulgte turnerte han med Frank Zappa i London, Ontario og Detroit.

Senere ble han med Jean-Luc Ponty på studioalbumet Enigmatic Ocean (1977) og livealbumet Rhino (1978). Armstrong  skal senere ha uttalt at dette var "det mest praktfulle eksempelet av hans bassgitarspill på plate".

Armstrong var relativt inaktiv som musiker på 80-tallet grunnet familiære hensyn, men har i den senere tid begynt å spille igjen i Detroitområdet. Han jobber også som lærer på Oberlin Conservatory.
The Killing of America

Om filmen

Filmen ble forbudt for visning på kino i Norge av Statens filmkontroll i 1982. Den ble lansert på video av Mayco rundt 1983.
Stormkast

Stormkast – Bergen Frisbeeklubb ble etablert  19. april 1999 da det første årsmøtet ble holdt etter sammenslåingen av klubbene Bergen Frisbeeklubb og Stormkast.  Stormkast – Bergen Frisbeeklubb er en av to frisbeeklubber i Bergensregionen, og den eneste som primært driver med frisbeegolf
Klubben spiller på Lynghaugen frisbeegolfbane som ligger i Fyllingsdalen Bergen der det er en 18-hulls bane.
I 2018 oppretter Stormkast for første gang egen "Ultimate Frisbee"-gruppe.

Aktiviteter

Klubb driver primært med frisbeegolf og har faste ukesgolfer som er åpne for alle.  
Stormcup er en gratis, uformell turnering som går hver tirsdag i hele sommerhalvåret. Den er åpen for alle. Snøstormcup erstatter Stormcup i vinterhalvåret og spilles lørdager. 
I tillegg arrangeres det flere mindre turneringer gjennom året og i vinterhalvåret har en innetreninger for klubbmedlemmer en gang i uken.  
Bergen putteliga er en ukentlig puttekonkuranse som går om vinterhalvåret og som er åpen for alle.

Historie

Stormkast er en sammenslåing av to tidligere klubber, den offisielle klubben Bergen Frisbee Klubb (BFK) og kompisklubben Stormkast. Stormkast – Bergen Frisbeeklubb er tilknyttet Norges idrettsforbund og er underlagt særforbundet Norges Frisbeeforbund.

Historien til Stormkast

Stormkast blei til våren 2005 etter et kort og turbulent liv som Kast og let frisbeeklubb. Bak denne stod tre kompiser, Tor Løseth, Jørn Ove Stokka og Roar Gjøsæter. 
Denne gjengen oppdaget frisbeegolf året før (2004) og fant ut at det var en bane i Bergen, men at det var få andre som spilte der. De tok i bruk banen, laget nettsider og hengte opp informasjon på kurvene. Og så dukket det opp både erfarne kastere, nykomlinger og andre. Plutselig var det skapt et lite miljø og en liten uformell klubb!

Historien til Bergen Frisbeeklubb

Det er to karer med bakgrunn fra Måløy som visstnok har æren for Bergen Frisbeeklubb, Tor Øyvind Tennebø og Torbjørn Moen. Måløy har en av Norges eldste (den eldste?) frisbeegolfbaner, og kastere derfra har gjort seg bemerket flere steder.
Disse karene stiftet den 19. april 1999 Bergen Frisbeeklubb. Klubben er ansvarlig for at det er laget en bane i Lynghaugparken og har arrangert flere Norgescup stevner i frisbeegolf.
I 2004 og 2005 slakket aktiviteten av, men heldigvis var Torbjørn ute og kastet på Skansen en dag i 2004 slik at nye folk fikk øynene opp for denne sporten, og Stormkast blei til.

Historien til Stormkast - Bergen Frisbeeklubb

Rundt juletider 2005 tok gjengen fra Stormkast kontakt med de fra BFK og hørte om de var interessert i å slå sammen klubbene. Det ble opprettet et interimsstyre bestående av folk fra Stormkast ettersom BFK gjengen ikke lenger hadde tid. 
NIF og idrettskretsen ble kontaktet og en fikk godkjent navneendring på "Bergen Frisbeeklubb" til "Stormkast – Bergen Frisbeeklubb" og en fikk på plass og godkjent lover for klubben. 
Lørdag 4. mars 2006 ble det avholdt ordinært årsmøte og klubben fikk sitt nye, offisielle styre.